CELEX: 31995L0044
Language: da
Date: 1995-07-26 00:00:00
Title: Kommissionens direktiv 95/44/EF af 26. juli 1995 om de betingelser, hvorunder visse skadegørende planter, planteprodukter og andre objekter, der er anført i bilag I-V til Rådets direktiv 77/93/EØF, må føres ind i eller flyttes inden for Fællesskabet eller visse beskyttede zoner inden for dette med henblik på forsøg, forskning eller planteforædling

Avis juridique important

|

31995L0044

Kommissionens direktiv 95/44/EF af 26. juli 1995 om de betingelser, hvorunder visse skadegørende planter, planteprodukter og andre objekter, der er anført i bilag I-V til Rådets direktiv 77/93/EØF, må føres ind i eller flyttes inden for Fællesskabet eller visse beskyttede zoner inden for dette med henblik på forsøg, forskning eller planteforædling  

EF-Tidende nr. L 184 af 03/08/1995 s. 0034 - 0046

KOMMISSIONENS DIREKTIV 95/44/EF af 26. juli 1995 om de betingelser, hvorunder visse skadegørende planter, planteprodukter og andre objekter, der er anført i bilag I-V til Rådets direktiv 77/93/EØF, må føres ind i eller flyttes inden for Fællesskabet eller visse beskyttede zoner inden for dette med henblik på forsøg, forskning eller planteforædling KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), senest ændret ved Kommissionens direktiv 95/4/EF (2), særlig artikel 3, stk. 7, litra e), artikel 4, stk. 5, artikel 5, stk. 5, og artikel 12, stk. 3, ogud fra følgende betragtninger:Ifølge direktiv 77/93/EØF må de skadegørere, der er anført i bilag I og II til nævnte direktiv, uanset om de optræder isoleret eller sammen med de relevante planter eller planteprodukter, der er anført i bilag II til nævnte direktiv, ikke indslæbes i og ved flytning spredes inden for Fællesskabet eller visse beskyttede zoner inden for dette;ifølge samme direktiv må planter, planteprodukter og andre objekter, der er anført i bilag III til nævnte direktiv, ikke føres ind i Fællesskabet eller i visse beskyttede zoner inden for dette;planter, planteprodukter og andre objekter, der er anført i bilag IV til nævnte direktiv, må heller ikke føres ind i eller flyttes inden for Fællesskabet eller visse beskyttede zoner inden for dette, medmindre de relevante særlige krav i nævnte bilag er opfyldt;planter, planteprodukter og andre objekter, der er anført i bilag V, del B, til nævnte direktiv, og som kommer fra tredjelande, må ikke føres ind i Fællesskabet, medmindre de opfylder normerne og kravene i nævnte direktiv og er ledsaget af et officielt plantesundhedscertifikat, der skaber sikkerhed herfor, og desuden underkastes en officiel undersøgelse for at kontrollere, om de opfylder disse bestemmelser;ifølge artikel 3, stk. 7, litra e), artikel 4, stk. 5, artikel 5, stk. 5, og artikel 12, stk. 3, i nævnte direktiv finder disse regler dog ikke anvendelse på indførelse af flytning af sådanne skadegørere, planter, planteprodukter og andre objekter med henblik på forsøg, forskning eller planteforædling, dersom visse betingelser, der skal fastsættes på EF-plan, er opfyldt;det er derfor nødvendigt at fastlægge de betingelser, der skal være opfyldt i tilfælde af sådanne indførelser eller flytninger for at sikre, at der ikke er risiko for spredning af skadegørere;der er imidlertid allerede fastsat betingelser for sådanne indførelser af formeringsmateriale af kartofler i Kommissionens beslutning 80/862/EØF (3), senest ændret ved beslutning 91/22/EØF (4), og de berøres derfor ikke af dette direktiv; der er desuden også allerede fastsat betingelser for sådanne indførelser af jord og vækstmedium med oprindelse i tredjelande ved Kommissionens beslutning 93/447/EØF (5), senest ændret ved beslutning 94/9/EF (6), og de berøres derfor ikke af dette direktiv;de betingelser, der er fastsat for materiale omfattet af Rådets forordning (EØF) nr. 3626/82 af 3. december 1982 om gennemførelse i Fællesskabet af konventionen om international handel med udryddelsestruede vilde dyr og planter (7), senest ændret ved Kommissionens forordning (EF) nr. 558/95 (8), og i Rådets direktiv 90/220/EØF af 23. april 1990 om udsætning i miljøet af genetisk modificerede organismer, og andre særlige fællesskabsbestemmelser om udryddelsestruede vilde dyr og planter og genetisk modificerede organismer (9), ændret ved Kommissionens direktiv 94/15/EF (10), berøres ikke af dette direktiv;de i dette direktiv fastsatte foranstaltninger er i overensstemmelse med udtalelse fra Den Stående Komité for Plantesundhed -UDSTEDT FØLGENDE DIREKTIV:Artikel 1 1. Uden at det berører bestemmelserne i beslutning 80/862/EØF og 93/447/EØF for henholdsvis formeringsmateriale af kartofler og for jord og vækstmedium, drager medlemsstaterne omsorg for, at der for alle aktiviteter i forbindelse med forsøg, forskning eller planteforædling, i det følgende benævnt »aktiviteterne«, der indebærer anvendelse af skadegørere, planter, planteprodukter og andre objekter omfattet af artikel 3, stk. 7, litra e), artikel 4, stk. 5, artikel 5, stk. 5, eller artikel 12, stk. 3, i direktiv 77/93/EØF, i det følgende benævnt »materialet«, indsendes en ansøgning til de ansvarlige officielle organer, inden sådant materiale føres ind i eller flyttes inden for en medlemsstat eller relevante beskyttede zoner inden for denne.2. Den i stk. 1 omhandlede ansøgning skal mindst indeholde følgende oplysninger:- navn og adresse på den person, der er ansvarlig for aktiviteterne- det/de videnskabelige navn/e på materialet, herunder de pågældende skadegørere, hvis dette er relevant- materialetype- materialemængde- materialets oprindelsessted med fyldestgørende dokumentation for materiale, der skal føres ind fra et tredjeland- de påtænkte aktiviteters varighed, art og formål, herunder et resumé af arbejdet og en specifikation af, om formålet er forsøg, forskning eller planteforædling- adressen på og en beskrivelse af det eller de specifikke steder for karantæne og, hvis det er relevant, for afprøvning- sted for første oplagring eller første plantning, efter at materialet er blevet frigivet officielt, hvis det er relevant- den foreslåede metode til destruktion eller behandling af materialet efter afslutningen af de godkendte aktiviteter, hvis det er relevant- det foreslåede indgangssted til Fællesskab for materiale, der skal føres ind fra et tredjeland.Artikel 2 1. Efter modtagelsen af den i artikel 1 omhandlede ansøgning godkender medlemsstaterne de pågældende aktiviteter, hvis det fastslås, at de generelle betingelser i bilag I er opfyldt.Medlemsstaterne trækker nævnte godkendelse tilbage, så snart det fastslås, at betingelserne i bilag I ikke længere er opfyldt.2. Efter godkendelsen af de i stk. 1 omhandlede aktiviteter godkender medlemsstaterne, at det i ansøgningen omhandlede materiale føres ind i eller flyttes inden for medlemsstaten eller de relevante beskyttede zoner, under forudsætning af, at materialet i alle tilfælde er ledsaget af en skriftlig tilladelse til en sådan indførelse eller flytning af skadegørere, planter, planteprodukter og andre objekter med henblik på forsøg, forskning eller planteforædling, i det følgende benævnt »tilladelse«, der svarer til modellen i bilag II og udstedes af det ansvarlige officielle organ i den medlemsstat, hvor aktiviteterne skal udøves, oga) når der er tale om materiale med oprindelse i Fællesskabet,i) skal tilladelsen, hvis oprindelsesstedet ligger i en anden medlemsstat, officielt påtegnes af oprindelsesmedlemsstaten med henblik på flytning af materialet under karantænebetingelser, ogii) skal materialet for de planter, planteprodukter og andre objekter, der er anført i del A i bilag V til direktiv 77/93/EØF, også været ledsaget af et plantepas, der er udstedt i overensstemmelse med artikel 10 i direktiv 77/93/EØF på grundlag af den undersøgelse, der er foretaget i henhold til nævnte direktivs artikel 6 til konstatering af, om materialet opfylder de deri fastsatte bestemmelser bortset fra dem, der vedrører skadegørere, for hvilke aktiviteterne er blevet godkendt efter stk. 1, første afsnit. Plantepasset skal indeholde følgende angivelse: »Dette materiale flyttes i henhold til direktiv 95/44/EF«.Hvis adressen på det eller de specifikke steder for karantæne ligger i en anden medlemsstat, udsteder den medlemsstat, der er ansvarlig for udstedelsen af plantepasset, kun et plantepas på grundlag af oplysninger om den i stk. 1, første afsnit, omhandlede godkendelse, der er fremsendt officielt af den medlemsstat, der er ansvarlig for godkendelsen af aktiviteterne, og med sikkerhed for, at karantænebetingelserne vil blive anvendt under flytningen af materialetogb) når der er tale om materiale, der føres ind fra et tredjeland,i) drager medlemsstaterne omsorg for, at nævnte tilladelse udstedes på grundlag af fyldestgørende dokumentation for materialets oprindelsessted, ogii) skal materialet for de planter, planteprodukter og andre objekter, der er anført i del B i bilag V til direktiv 77/93/EØF, også så vidt muligt være ledsaget af et plantesundhedscertifikat, udstedt i oprindelseslandet i overensstemmelse med artikel 7 i direktiv 77/93/EØF på grundlag af den undersøgelse, der er foretaget i henhold til nævnte direktivs artikel 6 til konstatering af, om materialet opfylder de deri fastsatte bestemmelser bortset fra dem, der vedrører skadegørere, for hvilke aktiviteterne er blevet godkendt efter stk. 1, første afsnit.Certifikatet skal under »Tillægserklæring« indeholde angivelsen: »Dette materiale indføres i henhold til direktiv 95/44/EF«. Angivelsen skal i givet fald indeholde oplysninger om den eller de relevante skadegørere.Medlemsstaterne drager under alle omstændigheder omsorg for, at materialet holdes under karantænebetingelser under nævnte indførelse eller flytning og direkte og umiddelbart flyttes til det eller de steder, der er anført i ansøgningen.3. Det ansvarlige officielle organ overvåger de godkendte aktiviteter og sikrer:a) ved undersøgelse på passende tidspunkter af lokaliteterne og aktiviteterne, at karantænebetingelserne og andre generelle betingelser, der er angivet i overensstemmelse med bilag I, overholdes, så længe aktiviteterne finder stedb) at nedennævnte procedurer følges, alt efter hvilken type godkendt aktivitet der er tale om:i) for planter, planteprodukter eller andre projekter, der er bestemt til frigivelse fra karantæne:- planterne, planteprodukterne eller de andre objekter må kun frigives med det ansvarlige officielle organs godkendelse, i det følgende benævnt »officiel frigivelse«. Forud for den officielle frigivelse skal planterne, planteprodukterne eller de andre objekter have været underkastet karantæneforanstaltninger, herunder prøver, og skal under gennemførelsen af disse foranstaltninger være fundet fri for enhver skadegører, medmindre den identificeres som en skadegører, der vides at forekomme i Fællesskabet og ikke er nævnt i direktiv 77/93/EØF- karantæneforanstaltningerne, herunder prøverne, skal gennemføres af dette organs eller et andet officielt godkendt organs videnskabeligt uddannede personale og skal gennemføres efter bestemmelserne i bilag III til nærværende direktiv for de angivne planter, planteprodukter eller andre objekter- planter, planteprodukter eller andre objekter, der under gennemførelsen af disse foranstaltninger ikke er fundet fri for de skadegørere, som er omhandlet i første led, og eventuelle andre planter, planteprodukter eller andre objekter, som de har været i berøring med, eller som kan være blevet kontamineret, skal tilintetgøres eller underkastes en passende behandling eller karantæneforanstaltning, der tager sigte på at udrydde de relevante skadegørere; bestemmelserne i nr. ii), andet led, finder tilsvarende anvendelseii) for alt andet materiale (herunder skadegørere), når de godkendte aktiviteter er afsluttet, og for alt materiale, der påvises kontamineret, medens aktiviteterne finder sted:- materialet (herunder skadegørerne og kontamineret materiale) og eventuelle andre planter, planteprodukter eller andre objekter, som det har været i berøring med, eller som kan være blevet kontamineret, skal tilintetgøres, steriliseres eller behandles på anden vis efter det ansvarlige officielle organs anvisninger, og- de steder og faciliteter, hvor de pågældende aktiviteter er udøvet, skal steriliseres eller rengøres på anden vis efter det ansvarlige officielle organs anvisningerc) at enhver kontaminering af materialet, der skyldes skadegørere, som er anført i direktiv 77/93/EØF, og enhver anden skadegører, der af det ansvarlige officielle organ anses for at udgøre en risiko for Fællesskabet og påvises under gennemførelsen af aktiviteten, straks meddeles det ansvarlige officielle organ af den person, der er ansvarlig for aktiviteterne, sammen med meddelelse om enhver begivenhed, der resulterer i de nævnte skadegøreres udslip i miljøet.4. Medlemsstaterne drager omsorg for, at der i forbindelse med aktiviteter, hvor der anvendes planter, planteprodukter og andre objekter, der er anført i bilag III til direktiv 77/93/EØF, og som ikke er omfattet af del A, afsnit I, II og III, i bilag III til nærværende direktiv, gennemføres passende karantæneforanstaltninger, herunder prøver. Disse karantæneforanstaltninger meddeles Kommissionen og de øvrige medlemsstater. De nærmere bestemmelser vedrørende disse karantæneforanstaltninger udarbejdes og indsættes i bilag III til nærværende direktiv, når de nødvendige tekniske oplysninger foreligger.Artikel 3 1. Inden den 1. september hvert år tilsender medlemsstaterne Kommissionen og de øvrige medlemsstater en liste - med angivelse af mængder - over indførelser og flytninger af materiale, der er godkendt i henhold til dette direktiv, i løbet af en periode på et år, der slutter den 30. juni, og eventuelle tilfælde af kontamination inden for samme periode af sådant materiale med skadegørere, som er blevet bekræftet under gennemførelsen af karantæneforanstaltningerne, herunder prøver udført efter bilag III.2. Medlemsstaterne samarbejder administrativt gennem de myndigheder, der er oprettet eller udpeget efter artikel 1, stk. 6, i direktiv 77/93/EØF, om fremskaffelsen af oplysninger om karantænebetingelserne og foranstaltningerne for aktiviteter, der er godkendt i henhold til nærværende direktiv.Artikel 4 1. Medlemsstaterne sætter de nødvendige love og administrative bestemmelser i kraft for at efterkomme dette direktiv den 1. februar 1996. De underretter straks Kommissionen herom.Når medlemsstaterne vedtager disse love og administrative bestemmelser, skal disse indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.2. Medlemsstaterne meddeler straks Kommissionen teksten til de nationale retsforskrifter, som de udsteder på det område, der er omfattet af dette direktiv. Kommissionen underretter de øvrige medlemsstater herom.Artikel 5 Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Artikel 6 Dette direktiv er rettet til medlemsstaterne.Udfærdiget i Bruxelles, den 26. juli 1995.På Kommissionens vegneFranz FISCHLERMedlem af Kommissionen(1) EFT nr. L 26 af 31. 1. 1977, s. 20.(2) EFT nr. L 44 af 28. 2. 1995, s. 56.(3) EFT nr. L 248 af 19. 9. 1980, s. 25.(4) EFT nr. L 13 af 18. 1. 1991, s. 21.(5) EFT nr. L 209 af 20. 8. 1993, s. 32.(6) EFT nr. L 7 af 11. 1. 1994, s. 15.(7) EFT nr. L 384 af 31. 12. 1982, s. 1.(8) EFT nr. L 57 af 15. 3. 1995, s. 1.(9) EFT nr. L 117 af 8. 5. 1990, s. 15.(10) EFT nr. L 103 af 22. 4. 1994, s. 20.BILAG I 1. Med henblik på artikel 2, stk. 1, i nærværende direktiv gælder følgende generelle betingelser:- arten af og formålet med de aktiviteter, med henblik på hvilke materialet føres ind eller flyttes, skal være undersøgt af det ansvarlige officielle organ og fundet i overensstemmelse med, hvad man forstår ved forsøg, forskning eller planteforædling i henhold til direktiv 77/93/EØF- karantænebetingelserne i lokalerne og faciliteterne på det sted eller de steder, hvor aktiviteterne skal gennemføres, skal være undersøgt for overholdelse af bestemmelserne i stk. 2 og godkendt af det ansvarlige officielle organ- det ansvarlige officielle organ skal begrænse materialemængden til en mængde, der er tilstrækkelig til de godkendte aktiviteter, og den må under ingen omstændigheder overstige de mængder, der er blevet fastlagt under hensyn til de disponible karantænefaciliteter- de videnskabelige og tekniske kvalifikationer hos det personale, der skal udøve aktiviteterne, skal være undersøgt og godkendt af det ansvarlige officielle organ.2. Med henblik på punkt 1 skal karantænebetingelserne i lokalerne og faciliteterne på det sted eller de steder, hvor aktiviteterne skal gennemføres, være tilstrækkelige til, at materialet kan håndteres forsvarligt, således at relevante skadegørere holdes under kontrol, og risikoen for spredning af sådanne skadegørere udelukkes. For hver aktivitet, der angivet i ansøgningen, skal risikoen for spredning af de skadegørere, der holdes under karantænebetingelser, bestemmes af det ansvarlige officielle organ under hensyn til den påtænkte materialetype og aktivitet og til skadegørernes biologi, måden, hvorpå de spredes, samspillet med miljøet og andre relevante faktorer i forbindelse med den risiko, som det pågældende materiale frembyder. På grundlag af vurderingen af risikoen overvejer og fastsætter det ansvarlige officielle organ:a) følgende karantæneforanstaltninger for lokalerne, faciliteterne og arbejdsprocedurerne:- fysisk isolering fra alt andet plante-/skadegøremateriale, herunder overvejelse af kontrol med vækster i omkringliggende områder- udpegning af en kontaktperson, der er ansvarlig for aktiviteterne- begrænsning af adgangen til lokalerne og faciliteterne og til det omkringliggende område til navngivne personer- passende identifikation af lokalerne og faciliteterne med angivelse af aktivitetstype og ansvarligt personale- føring af et register over aktiviteterne og en vejledning i arbejdsprocedurer, herunder procedurer i tilfælde af, at skadegørere undslipper fra karantæne- passende sikkerhed og alarmsystemer- passende kontrolforanstaltninger for at hindre indslæbning og spredning af skadegørere i lokalerne- kontrollerede procedurer for prøvetagning og for flytning af materialet mellem lokaler og faciliteter- kontrolleret bortskaffelse af affald, jord og vand- passende hygiejne- og desinfektionsprocedurer og -faciliteter for personale, bygninger og udstyr- passende foranstaltninger og faciliteter til bortskaffelse af forsøgsmateriale- passende undersøgelsesfaciliteter (herunder til prøver) og -procedureogb) yderligere karantæneforanstaltninger alt efter den pågældende materialetypes specifikke biologi og epidemiologi og de godkendte aktiviteter:- opbevaring i faciliteter med adgang for personalet gennem en sluse- opbevaring under overtryk- opbevaring i beholdere, hvorfra materialet ikke kan undslippe, med passende maskestørrelse og andre hindringer, f.eks. vandbarriere for mider, lukkede jordbeholdere for nematoder, elektriske insektfælder- opbevaring isoleret fra andre skadegørere og andet materiale, f.eks spiseligt virusinficeret plantemateriale og værtsmateriale- opbevaring af avlsmateriale i beholdere med håndteringsanordninger- ingen krydsning af skadegørere med lokale stammer eller arter- undgåelse af fortsat dyrkning eller avl af skadegørere- opbevaring under sådanne forhold, at skadegørerens formering nøje kontrolleres, f.eks. under en sådan miljøordning, at der ikke forekommer diapause- opbevaring på en sådan måde, at der ikke kan forekomme spredning af skadegørere, f.eks. bør luftstrømme undgås- procedurer til kontrol af, at kulturer af skadegørere er fri for parasitter og andre skadegørere- hensigtsmæssige kontrolprogrammer for materialet for at udelukke eventuelle vektorer- for in vito-aktiviteter håndtering af materialet under sterile forhold: indretning af laboratoriet til gennemførelse af aseptiske procedurer- opbevaring af skadegørere, der spredes af vektorer, under sådanne forhold, at der ikke forekommer nogen spredning via vektorer, f.eks. kontrolleret maskestørrelse, tilbageholdelse af jord- sæsonbestemt isolering for at sikre, at aktiviteterne finder sted i perioder med ringe plantesundhedsrisiko.BILAG II Model til tilladelse til indførelse og/eller flytning af skadegørere, planter, planteprodukter og andre objekter med henblik på forsøg, forskning eller planteforædling >START GRAFIK>DE EUROPÆISKE FÆLLESSKABER TILLADELSE   1. Navn og adresse på udstederen/Plantesundhedsmyndigheden i oprindelseslandet2. Navn og adresse på den person, der er ansvarlig for de godkendte aktiviteter   Tilladelsetil indførelse og/eller flytning af skadegørende planter, planteprodukter og andre objekter med henblik på forsøg, forskning eller planteforædling (udstedt i henhold til direktiv 95/44/EF)      3. Navn på det ansvarlige officielle organ i den udstedende medlemsstat   4. Adresse og beskrivelse af det eller de specifikke steder for karantæne   5. Oprindelse (med dokumentation for materiale, der har oprindelse i et tredjeland)      6. Plantepas nummer:   7. Deklareret indgangssted for materiale, der skal føres ind fra et tredjeland   eller Plantesundhedscertifikat nummer:   8. Videnskabeligt navn/navne på materialet, herunder de pågældende skadegørere   9. Materialemængde   10. Materialetype 11. Tillægserklæring Dette materiale indføres/flyttes inden for (1) Fællesskabet i henhold til direktiv 95/44/EF 12. Yderligere informationer   13. Påtegning af det ansvarlige officielle organ i oprindelsesmedlemsstaten   14. Stempel fra ansvarlige officielle udstedende organSted for påtegning:   Sted for udstedelse:Dato:   Dato:Navn og underskrift af autoriseret myndighed:   Navn og underskrift af autoriseret myndighed:   (1) Det ikke gældende overstreges.>SLUT GRAFIK>BILAG III KARANTÆNEFORANSTALTNINGER, HERUNDER UNDERSØGELSE AF PLANTER, PLANTEPRODUKTER OG ANDRE OBJEKTER, DER ER BESTEMT TIL FRIGIVELSE FRA KARANTÆNE DEL A For visse planter, planteprodukter og andre objekter, der er anført i bilag III til direktiv 77/93/EØF. Afsnit I: Planter af Citrus L., Fortunella Swingle, Poncirus Raf. og hybrider heraf, dog ikke frugter og frø1. Plantematerialet skal underkastes passende behandlingsprocedurer som fastsat i FAO/IPGRI Technical Guidelines.2. Efter gennemførelsen af de i punkt 1 omhandlede behandlingsprocedurer underkastes plantematerialet i sin helhed undersøgelsesprocedurer. Alt plantemateriale, herunder indikatorplanter, holdes i de godkendte faciliteter under de karantænebetingelser, der er fastsat i bilag I. Plantemateriale, der er bestemt til godkendelse med henblik på officiel frigivelse, skal holdes under betingelser, der fremmer en normal vækstcyklus, og skal underkastes visuel inspektion for tegn og symptomer på skadegørere, herunder alle relevante skadegørere, der er anført i direktiv 77/93/EØF, ved ankomsten og derefter på passende tidspunkter i løbet af den periode, hvor undersøgelsesprocedurerne gennemføres.3. Med henblik på punkt 2 undersøges plantematerialet for de nævnte skadegørere efter følgende procedurer:3.1. prøverne udføres ved hjælp af passende laboratoriemetoder og, hvor det er relevant, indikatorplanter, herunder citrus sinensis (L.) Osbeck, C. aurantifolio Christm. Swing. C. medica L., C. reticulata Blanco og Sesamum L., til påvisning af mindst følgende skadegørere:a) Citrus greening bacteriumb) Citrus variegated chlorosisc) Citrus mosaic virusd) Citrus tristeza virus (alle isolater)e) Citrus vein enation woody gallf) Leproseg) Naturligt spredende psoroseh) Phoma tracheiphila (Petri) Kanchaveli & Gikashvilii) Satsuma dwarf virusj) Spiroplasma citri Saglio et alk) Tatter leaf virusl) Witches' broom (MLO)m) Xanthomonas campestris (alle stammer, der er patogene over for Citrus)3.2. for visnesyge og visnesygelignende sygdomme, som der ikke findes kortvarige undersøgelsesprocedurer for, må materialet ved ankomsten skudspidspodes på frøbedsplanter, der er dyrket sterilt, jf. FAO/IPGRI Technical Guidelines, og de derved fremkomne planter underkastes behandlingsprocedurer i henhold til punkt 1.4. Plantemateriale, der er blevet underkastet de i punkt 2 nævnte visuelle inspektioner, og hvor der er iagttaget tegn og symptomer på skadegørere, underkastes en undersøgelse, herunder om nødvendigt prøver, for at identiteten af de skadegørere, der har forårsaget tegnene og symptomerne, så vidt muligt kan bestemmes.Afsnit II: Planter af Cydonia Mill., Malus Mill., Prunus L. og Pyrus L. og hybrider heraf og Fragaria L., til udplantning, dog ikke frø1. Plantematerialet underkastes passende behandlingsprocedurer som fastsat i FAO/IPGRI Technical Guidelines.2. Efter gennemførelsen af de i punkt 1 nævnte behandlingsprocedurer underkastes plantematerialet i sin helhed undersøgelsesprocedurer. Alt plantemateriale, herunder indikatorplanter, holdes i de godkendte faciliteter under de karantænebetingelser, der er fastsat i bilag I. Plantemateriale, der er bestemt til godkendelse med henblik på officiel frigivelse, skal holdes under betingelser, der fremmer en normal vækstcyklus, og underkastes visuel inspektion for tegn og symptomer på skadegørere, herunder alle relevante skadegørere, der er nævnt i direktiv 77/93/EØF, ved ankomsten og derefter på passende tidspunkter i løbet af den periode, hvor undersøgelsesprocedurerne gennemføres.3. Med henblik på punkt 2 undersøges plantematerialet for de nævnte skadegørere efter følgende procedurer:3.1. For Fragaria L., uanset plantematerialets oprindelsesland, udføres prøverne ved hjælp af passende laboratoriemetoder og, hvis det er relevant, indikatorplanter, herunder Fragaria vesca, F. virginiana og Chenopodium spp. til påvisning af mindst følgende skadegørere:a) Arabis mosaic virusb) Raspberry ringspot virusc) Strawberry crinkle virusd) Strawberry latent »C« viruse) Strawberry latent ringspot virusf) Strawberry mild yellow edge virusg) Strawberry vein banding virush) Strawberry witches' broom mycoplasmi) Tomato black ring virusj) Tomato ringspot virusk) Colletotrichum acutatum Simmondsl) Phytophthora fragariae Hickman var. fragariae Wilcox & Duncanm) Xynthomonas fragariae Kennedy & King.3.2. For Malus Milli) hvis plantematerialet har oprindelse i et land, der ikke vides at være fri for nogen af de følgende skadegørere:a) Apple proliferation mycoplasmb) Cherry rasp leaf virus (amerikansk)udføres prøverne ved hjælp af passende laboratoriemetoder og, hvor det er relevant, indikatorplanter til påvisning af de relevante skadegørere, ogii) uanset plantematerialets oprindelsesland udføres prøverne ved hjælp af passende laboratoriemetoder og, hvor det er relevant, indikatorplanter til påvisning af mindst følgende skadegørere:a) Tobacco ringspot virusb) Tomato ringspot virusc) Erwinia amylovora (Burr.) Winsl. et al.3.3. For Prunus L., de enkelte Prunus-arteri) hvis plantematerialet har oprindelse i et land, der ikke vides at være fri for nogen af de følgende skadegørere:a) Apricot chlorotic leafroll mycoplasmb) Cherry rasp leaf virus (amerikansk) ellerc) Pseudomonas syringae pv. persicae (Prunier et al.) Young et al.udføres prøverne ved hjælp af passende laboratoriemetoder og, hvor det er relevant, indikatorplanter til påvisning af de relevante skadegørere, ogii) uanset plantematerialets oprindelsesland udføres prøverne ved hjælp af passende laboratoriemetoder og, hvor det er relevant, indikatorplanter til påvisning af mindst følgende skadegørere:a) Little cherry pathogen (ikke-europæiske isolater)b) Peach mosaic virus (amerikansk)c) Peach phony rickettsiad) Peach rosette mosaic viruse) Peach rosette mycoplasmf) Peach X-disease micoplasmg) Peach yellows mycoplasmh) Plum line pattern virus (amerikansk)i) Plum pox virusj) Tomato ringspot virusk) Xanthomonas campestris pv. pruni (smith) Dye.3.4. For Cydonia Mill. og Pyrus L., uanset plantematerialets oprindelsesland, udføres prøverne ved hjælp af passende laboratoriemetoder og, hvor det er relevant, indikatorplanter til påvisning af mindst følgende skadegørere:a) Erwinia amylovora (Burr.) Winsl. et al.b) Pear decline mycoplasm.4. Plantemateriale, der er blevet underkastet de i punkt 2 nævnte visuelle inspektioner, og hos hvilket der er iagttaget tegn og symptomer på skadegørere, underkastes en undersøgelse, herunder om nødvendigt prøver, for at identiteten af de skadegørere, der har forårsaget tegnene om symptomerne, så vidt muligt kan bestemmes.Afsnit III: Planter af Vitis L., dog ikke frugter1. Plantematerialet underkastes passende behandlingsprocedurer som fastsat i FAO/IPGRI Technical Guidelines.2. Efter gennemførelsen af de i punkt 1 nævnte behandlinger underkastes plantematerialet i sin helhed en undersøgelse for skadegørere. Alt plantemateriale, herunder indikatorplanter, holdes i de godkendte faciliteter under de karantænebetingelser, der er fastsat i bilag I. Plantemateriale, der er bestemt til godkendelse med henblik på officiel frigivelse, skal holdes under betingelser, der fremmer en normal vækstcyklus, og underkastes visuel inspektion for tegn og symptomer på skadegørere, herunder på Daktulosphaira vitifoliae (Fitch) og alle andre relevante skadegørere, der er omhandlet i direktiv 77/93/EØF, ved ankomsten og derefter på passende tidspunkter i løbet af den periode, hvor undersøgelserne gennemføres.3. Med henblik på punkt 2 undersøges plantematerialet for skadegørere efter følgende procedurer:3.1. Hvis plantematerialet har oprindelse i et land, der ikke vides at være fri for følgende skadegørere:i) Ajinashika diseaseprøverne udføres ved hjælp af en passende laboratoriemetode. Hvis resultatet er negativt, undersøges plantematerialet med vinstoksorten Koshu som indikatorplante og holdes under observation i mindst to vækstcyklerii) Grapevine stunt virusprøverne udføres ved hjælp af passende indikatorplanter, herunder vinstoksorten Campbell Early, og plantematerialet holdes under observation i et år.iii) Summer mottleprøverne udføres ved hjælp af passende indikatorplanter, herunder vinstoksorterne Sideritis, Cabernet-Franc og Mission.3.2. Uanset plantematerialets oprindelsesland udføres prøverne ved hjælp af passende laboratoriemetoder og, hvor det er relevant, indikatorplanter til påvisning af mindst følgende skadegørere:a) Blueberry leaf mottle virusb) Grapevine Flavescence dorée MLO og andre grapevine yellowsc) Peach rosette mosaic virusd) Tobacco ringspot viruse) Tomato ringspot virus (»yellow vein« og andre stammer)f) Xylella fastidiosa (Well & Raju)g) Xylophilus ampelinus (Panagopoulos) Willems et al.4. Plantemateriale, der er blevet underkastet de i punkt 2 nævnte visuelle inspektioner, og hvor der er iagttaget tegn og symptomer på skadegørere, underkastes en undersøgelse, herunder om nødvendigt prøver, for at identiteten af de skadegørere, der har forårsaget tegnene og symptomerne, så vidt muligt kan bestemmes.DEL B For planter, planteprodukter og andre objekter, der er nævnt i bilag II og IV til direktiv 77/93/EØF. 1. De officielle karantæneforanstaltninger omfatter passende inspektion eller prøver for de relevante skadegørere, der er opført i bilag I og II til direktiv 77/93/EØF, og gennemføres i henseende til de særlige krav, der er fastsat i bilag IV til direktiv 77/93/EØF for specifikke skadegørere. I henseende til disse særlige krav er de metoder, der anvendes i forbindelse med karantæneforanstaltningerne, dem, der er fastsat i bilag IV til direktiv 77/93/EØF, eller andre tilsvarende officielt godkendte metoder.2. Planterne, planteprodukter og de andre objekter skal i henhold til bestemmelserne i stk. 1 være fundet fri for de relevante skadegørere, der er anført i bilag I, II og IV til direktiv 77/93/EØF for de nævnte planter, planteprodukter og andre objekter.